Nr. L 159/14 De Europæiske Fællesskabers Tidende 28. 6. 94 KOMMISSIONENS FORORDNING (EF) Nr. 1470/94 af 27. juni 1994 om åbning af et kvantitativt kontingent vedrørende importen af tekstilvarer henhørende under kategori 160 med oprindelse i Den Kinesiske Folkerepublik og om ændring af bilag IV og V til Rådets forordning (EF) nr. 517/94 om den fælles ordning for indførsel af tekstilvarer med oprindelse i en række tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel ()), særlig artikel 3, stk. 3 og 5 i forbindelse med artikel 25, stk. 4, og ud fra følgende betragtninger : Ifølge artikel 3, stk. 3, i forordning (EF) nr. 517/94 kan tekstilvarer, der er nævnt i bilag V, og som har oprindelse i de deri nævnte lande, kun indføres i Fællesskabet, forudsat at der fastsættes et årligt kvantitativt loft efter den relevante fremgangsmåde i artikel 25; Kommissionen har modtaget en anmodning fra en medlemsstat om indførelse af et importkontingent for varer henhørende under kategori 160 med oprindelse i Den Kinesiske Folkerepublik for at opfylde visse markedsbehov ; efter drøftelser i det i artikel 25 omhand- lede udvalg blev det, særlig på baggrund af fællesskabsin- dustriens situation, fundet hensigtsmæssigt at fastsætte det årlige kvantitative loft til 30 tons for import til Fælles- skabet af varer henhørende under kategori 160 med oprindelse i Den Kinesiske. Folkerepublik fra denne forordnings ikrafttræden ; det er derfor nødvendigt at tilpasse bilag IV og V til Rådets forordning (EF) nr. 517/94 og af hensyn til retssik- kerheden at minde om, at kontingentet skal forvaltes efter proceduren i artikel 17 i nævnte forordning; disse foranstaltninger er i overensstemmelse med udtalelse fra det udvalg, der er nedsat ved Rådets forordning (EF) nr. 517/94 — UDSTEDT FØLGENDE FORORDNING: Artikel 1 Importen til Fællesskabet af tekstilvarer henhørende under kategori 160 og med oprindelse i Den Kinesiske Folkerepublik er undergivet et årligt kvantitativt loft på 30 tons, som forvaltes efter proceduren i artikel 17 i Rådets " forordning (EF) nr. 517/94. Artikel 2 Bilag IV og V til Rådets forordning (EF) nr. 517/94 tilpasses som angivet i bilaget til denne forordning. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 27. juni 1994. () EFT nr. L 67 af 10. 3. 1994, s. 1. På Kommissionens vegne Leon BRITTAN Medlem af Kommissionen